  Руслан Нуриахметов Майя Бывальцева Ижкарын Вормон Парадэ нырысьсэ кинологи служба пыриськоз. Пуныосын ӵош Финансово-юридической колледжысь «Кинология» ӧрын дышетскисьёс ортчозы. Со сярысь 4-тӥ куартолэзе журналистъёслы «Центр активных коммуникаций» ужъюртлэн кивалтӥсез Евгения Сундукова вераз. « Быдыӟым Атыкай ож аръёсы пуныослэн интызылы саклык висъямын луоз » Евгения Сундукова, «Центр активных коммуникаций» ужъюртлэн кивалтӥсез Озьы ик ожгар историлы сӥзем парад рачсётын Быдӟым Атыкай ож вакытысь ожгар-зарезь флотлэн дӥськутэныз курсантъёс нырысьсэ мынозы. 2022-тӥ арын Вормон Парадэ 1 сюрс 800-лэсь трос адями пыриськоз, соос пӧлын кадетъёс, Пинал лётчикъёслэн школаязы дышетскисьёс, элькунысь кужымо ёзэсъёсын ужасьёс. Шор площадетӥ 30-лэсь трос ожгар техника но вашкала машинаос ортчозы. Парад бере соос кивалтэтлэн юртэз вӧзысь парковкаысь адӟыны луоз, отын соос 16 часозь сылозы. Тодэ вайытом, Ижкарын Вормон нуналэз Ожысь но ужысь данлыкъя монумент доры сяська пононэн кутскозы. Тегъёс: ВормонНунал Парад Ижкар Мерлык Удмуртия  